উইকিপিডিয়া একটি বিশাল প্রকল্প, এখানে অনেক ব্যবহারকারী আছেন যারা প্রত্যেকেরই কাজ করার নিজস্ব ধারা ও মতামত রয়েছে। অবাক করার মতো হলেও আমরা বেশিরভাগ সময় একসাথে কাজ করতে সক্ষম হই। এই সহযোগিতাকে সহজতর করে এমন একটি মূল নির্দেশিকা হলো আস্থা রাখুন। এই গুরুত্বপূর্ণ পরামর্শ মনে করিয়ে দেয় যে মতবিরোধ সত্ত্বেও যেন প্রায় সবাই নিজের সেরা চিন্তা অনুসারেই কাজ করার চেষ্টা করে। মাঝে মাঝে ইচ্ছাকৃতভাবে প্রকল্পের ক্ষতি করার চেষ্টা করে এমন ব্যবহারকারীও থাকে, কিন্তু তাদের শনাক্ত করা সাধারণত সহজ হয়। প্রয়োজনে সাধারণত খুব বেশি জটিলতা ছাড়াই তাদের সম্পাদনা বন্ধ করে দেওয়া যায়। তবে অনেক সময় এমন সব ব্যবহারকারীর কারণেই বড় বিতর্ক তৈরি হয়, যারা প্রকল্পকে সহায়তা করার উদ্দেশ্যেই সম্পাদনা করলেও অজান্তেই উইকিপিডিয়ায় ধ্বংসাত্মক কাজ করে ফেলে। তারা বুঝতেও পারে না যে তাদের সম্পাদনা সমস্যার কারণ হতে পারে। স্বাভাবিকভাবেই, অন্য ব্যবহারকারীদের উচিত এই ধারণা করা যে তারা আস্থা রেখে কাজ করেছিল। তবে এই নীতিকে এমনভাবে ব্যাখ্যা করা ঠিক নয় যেন আস্থা থাকলেই একজন ভালো ব্যবহারকারী হওয়ার জন্য যথেষ্ট; সক্ষমতাও আবশ্যক। সৎ চেষ্টায় তৈরি হওয়া বিশৃঙ্খলতাও শেষ পর্যন্ত কারও সমাধা করতে হয়। যদি কারও আচরণে নিয়মিত এমন প্রবণতা দেখা যায় যা নির্দেশ করে যে তিনি গঠনমূলকভাবে অবদান রাখতে পারছেন না, তবে উইকিপিডিয়া সম্প্রদায়কে হস্তক্ষেপ করতে হতে পারে। প্রত্যেকেরই সক্ষমতার একটি সীমা থাকে। উদাহরণস্বরূপ, কারো হয়তো পারমাণবিক পদার্থবিজ্ঞানে সক্ষমতা আছে কিন্তু রন্ধনশিল্পে সক্ষমতা নেই, কিংবা উল্টোটা। আবার অনেক দক্ষ ব্যক্তি আছেন যারা উইকিপিডিয়াতে সম্পাদনার জন্য প্রয়োজনীয় সক্ষমতা রাখেন না। আমাদের উচিত তাদের "অক্ষম" বলে অবজ্ঞা না করে তাদের প্রতি সম্মান রেখেই উইকিপিডিয়া থেকে ধীরে ধীরে দূরে সরিয়ে দেওয়া।   "সক্ষমতা আবশ্যক" বলতে কী বোঝায়?  মূলত, বাংলা উইকিপিডিয়ায় অবদান রাখা ব্যক্তিদের মধ্যে কিছু মৌলিক দক্ষতা আছে বলে আমরা ধরে নিই, যেমন:  বাংলা পড়া ও লেখার সক্ষমতা — এটি এতটাই পর্যাপ্ত হতে হবে যাতে তারা নিবন্ধে দুর্বোধ্য লেখা যুক্ত না করেন এবং অন্যদের সঙ্গে কার্যকরভাবে যোগাযোগ করতে পারেন।  তথ্যসূত্র পড়া ও সেগুলোর নির্ভরযোগ্যতা মূল্যায়নের ক্ষমতা — সম্পাদকের উচিত নির্ভরযোগ্য উৎস চিহ্নিত করা সংক্রান্ত উইকিপিডিয়ার দিকনির্দেশনা সম্পর্কে ধারণা রাখা এবং কখন কোন উৎস উপযুক্ত বা অনুপযুক্ত তা নির্ধারণ করতে পারা।  (তথ্যসূত্র উল্লেখের ক্ষেত্রে এটি প্রযোজ্য; অনুলিপি সম্পাদনা করতে নীতিমালার এই অংশ জানা বাধ্যতামূলক নয়।)  অন্য সম্পাদকদের সঙ্গে যোগাযোগের সক্ষমতা এবং ঐক্যমত্যের নীতি মেনে চলার অভ্যাস।  নিজের সক্ষমতা সম্পর্কে সচেতন থাকা এবং এমন বিষয়ে সম্পাদনা না করা যেখানে জ্ঞানের অভাবে তারা এমন ভুল করে বসেন যা পরে অন্যদের ঠিক করতে হয়।   "সক্ষমতা আবশ্যক" বলতে যা বোঝায় না   "কেউ ভুল করলেই তার দিকে তেড়ে যাওয়া" বোঝানো হয় না। আমাদের উচিত ব্যবহারকারীদের (বিশেষ করে নবীনদের) কিছুটা সুযোগ দেওয়া এবং কীভাবে সক্ষমতার সাথে সম্পাদনা করতে হয় তা শিখতে সাহায্য করা। ভুল করা উইকির স্বাভাবিক অংশ। এর অর্থ এই নয় যে কাউকে নিখুঁত হতে হবে। একটি নিবন্ধ একবারেই নিখুঁত করে তোলা দরকার নেই; ধাপে ধাপে ছোট ছোট উন্নতির মাধ্যমেই নিবন্ধ ভালো হয়। ছোট ছোট সংশোধনই আমাদের নিয়মিত কাজ। এটি বোঝায় না যে বাংলা কারো মাতৃভাষা হতে হবে। বানান ও ব্যাকরণ সংশোধন করা যায় এবং মধ্যম মানের বাংলা জানা ব্যবহারকারীরাও রক্ষণাবেক্ষণের কাজগুলোতে ভালো ভূমিকা রাখতে পারেন। যদি দুর্বল বাংলার কারণে কেউ সরাসরি নিবন্ধে পরিষ্কারভাবে লিখতে না পারেন, তবে তারা সম্পাদনা অনুরোধ হিসেবে আলোচনা পাতায় পরিবর্তনের প্রস্তাব দিতে পারেন। এর অর্থ এই নয় যে কাউকে সাহায্য না করে আমরা তাকে উপেক্ষা করব। সক্ষমতা অর্জনযোগ্য, তাই আমাদের তাদের সাহায্য করার চেষ্টা করা উচিত। এর মানে এই নয় যে কাউকে “অক্ষম” বলে দাগিয়ে দিতে হবে। কাউকে অক্ষম বলা ব্যক্তিগত আক্রমণ হিসেবে বিবেচিত হয় যা কখনোই সহায়ক নয়। সবসময় ব্যক্তির বদলে তার অবদানকে লক্ষ্য করুন এবং তার সাথে এমনভাবে কথা বলুন যাতে তিনি আত্মরক্ষামূলক মনোভাব গ্রহণ না করে কিংবা অপমানিত না বোধ করে। এটি করতে একটু বেশি যত্ন নিতে হলেও এটুকু শ্রমই ভালো সম্পাদকের দায়িত্ব। এর মানে এই নয় যে দক্ষতা সংক্রান্ত আলোচনায় উইকিপিডিয়ার শিষ্টাচার নীতিমালা প্রযোজ্য নয়। রূঢ় বা অবমাননাকর মন্তব্য মানুষকে নিরুৎসাহিত করতে পারে এবং ভুল স্বীকার বা দক্ষতা বৃদ্ধির পথে মানসিক বাধা সৃষ্টি করতে পারে। এর মানে এই নয় যে কোনো ব্যবহারকারীর সংরক্ষিত শ্রেণিভুক্ত পরিচয় দেখে তার সক্ষমতা সম্পর্কে নেতিবাচক ধারণা করা উচিত।  যেভাবে সক্ষমতার অভাবের প্রতিক্রিয়া জানানো উচিত  অন্য কারো মাঝে সক্ষমতা অভাব আছে বলে মনে হলে সে বিষয়ে প্রতিক্রিয়া জানাতে সাবধানতা অবলম্বন করা উচিত। "সক্ষমতা" কী এবং কী নয়, তা বোঝা গুরুত্বপূর্ণ। সক্ষমতা না থাকা মানে জ্ঞান না থাকা নয়। সক্ষমতা নিয়ে সমস্যার ক্ষেত্রে প্রতিক্রিয়া দেওয়ার আগে পরিস্থিতির পটভূমি বোঝা দরকার। ভাষাগত সমস্যা: বাংলা উইকিপিডিয়া হলো উইকিমিডিয়ার অন্যতম প্রকল্প, তাই অনেকেই এখানেই প্রথমে অবদান রাখতে আসেন। দুর্বল বা অস্পষ্ট বাংলা ব্যবহার অনেক সময় সক্ষমতার অভাব হিসেবে দেখা দিতে পারে। অনেক ব্যবহারকারীর জানা নাও থাকতে পারে যে তাদের মাতৃভাষায় উইকিপিডিয়ার একটি সংস্করণ রয়েছে, যেখানে তারা আরও কার্যকরভাবে অবদান রাখতে পারেন এবং যেখানে তাদের অবদান খুবই প্রয়োজন। যদি মনে হয় সমস্যাটি ভাষাগত প্রতিবন্ধকতা থেকে আসছে, তাহলে ব্যবহারকারীকে তাদের ভাষার উইকিপিডিয়ার দিকে নির্দেশ দেওয়া যেতে পারে; স্থানীয় দূতাবাস এই বিষয়ে সহায়তা করতে পারে। পুনরাবৃত্ত ভুল: যদি কেউ বারবার একই ভুল করে, তাহলে দেখতে হবে যে তাকে কখনও ভুলগুলো সম্পর্কে বা কীভাবে সঠিকভাবে সম্পাদনা করতে হয় সে বিষয়ে কোনো পরামর্শ দেওয়া হয়েছে কি না। অধিকাংশ ব্যবহারকারী সৎ উদ্দেশ্যে অবদান রাখতে চান, কিন্তু তারা হয়তো জানেন না কীভাবে সেটা করতে হয়। যদি দেখা যায় কেউ তাদের নিকট ভুলগুলো ব্যাখ্যা করেননি, তাহলে সেটিই হওয়া উচিত । ভুল ব্যাখ্যা করার দুটি উপায় রয়েছে: (ক) সরাসরি ব্যাখ্যা এবং (খ) ভালোভাবে করে দেখানো। যেকোনো ক্ষেত্রে তাদের আলোচনা পাতায় গিয়ে নিজের পরিচয় দিন, ভুলের পার্থক্য দেখান, সমস্যাটি ব্যাখ্যা করুন এবং তাদেরকে উইকিপিডিয়া:চাঘর বা উইকিপিডিয়া:সাহায্যকেন্দ্রের মতো জায়গায় পাঠান। বেশিরভাগ ক্ষেত্রেই এতটুকুই যথেষ্ট হয় এবং আর কিছু করার দরকার পড়ে না। সক্ষমতার অভাবের অভিযোগ তোলা: সাধারণভাবে কাউকে "অক্ষম" বলা বা তার সম্পাদনাকে "অদক্ষ" বলা নিরুৎসাহজনক এবং উচিত নয়। যদিও সমস্যা সম্পর্কে সরাসরি কথা বলা ভালো, তবুও তা যেন অপমানজনক না হয় সেদিকে খেয়াল রাখা দরকার। কাউকে তার কাজ অদক্ষ বলাকে সাধারণত তার কাজে উন্নতি আনে না; বরং সে আত্মরক্ষামূলক মনোভাব নেয়, ফলে পরামর্শ গ্রহণের ইচ্ছা কমে যায়। এজন্য প্রায় সব সময় এই পাতার সংযোগ ব্যবহার না করাই ভালো। সব চেষ্টা ব্যর্থ হলে: যখন সব যুক্তিসঙ্গত প্রচেষ্টা ব্যর্থ হয় শুধুমাত্র তখনই বাধাদান বা নিষিদ্ধ করার মতো ব্যবস্থা নেওয়া হয়। আলোচনাসভায় বা অন্য কোথাও ঘটনার অভিযোগ তোলার আগে ব্যবহারকারীর সঙ্গে যোগাযোগ করে সমস্যা ব্যাখ্যা করা এবং কীভাবে ঠিকভাবে সম্পাদনা করতে হয় তা দেখানো উচিত। অতি বিরল ক্ষেত্রে যখন ব্যবহারকারীর আচরণে ধারাবাহিকভাবে সমস্যা দেখা যায় এবং বোঝা যায় যে তারা আর সঠিকভাবে সম্পাদনা করবেন না, তখন উইকিপিডিয়াকে সুরক্ষিত রাখার জন্য বাধাদান, বিষয়ভিত্তিক নিষেধাজ্ঞা বা পুরোপুরি নিষেধাজ্ঞা দেওয়াই একমাত্র উপায় হতে পারে।   আরও দেখুন    যৌক্তিক ব্যক্তি  উইকিপিডিয়া:জটিল আলোচনায় অবদান রাখা  উইকিপিডিয়া:সক্ষমতা অর্জন করতে হয়  উইকিপিডিয়া:নবীনদের উৎসাহ দিন  উইকিপিডিয়া:পর্যাপ্ত সুযোগ দিন  উইকিপিডিয়া:ধারণা রাখা  উইকিপিডিয়া:অভিজ্ঞদের হাতে ছেড়ে দিন  উইকিপিডিয়া:সক্ষমতার স্তরসমূহ  উইকিপিডিয়া:নীতিমালা লেখা কষ্টসাধ্য  উইকিপিডিয়া:র‍্যান্ডি ইন বোইস – সক্ষমতাহীন সম্পাদকদের শ্রেণি  উইকিপিডিয়া:উইকিপিডিয়া থেরাপি নয়